

**ΕΛΛΗΝΙΚΗ ΔΗΜΟΚΡΑΤΙΑ**

**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΦΙΛΟΣΟΦΙΚΗ ΣΧΟΛΗ**

**ΤΜΗΜΑ ΨΥΧΟΛΟΓΙΑΣ**

**ΚΑΤΑΤΑΚΤΗΡΙΕΣ ΕΞΕΤΑΣΕΙΣ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2023- 2024**

Η Συνέλευση του Τμήματος Ψυχολογίας της Φιλοσοφικής Σχολής του Α.Π.Θ. στην αριθμ. 416/27.04.2023 συνεδρίασή της, λαμβάνοντας υπόψη τη σχετική νομοθεσία, αποφάσισε η επιλογή των υποψηφίων προς κατάταξη πτυχιούχων στο Τμήμα να γίνει με εξετάσεις σε τρία μαθήματα.

**Η κατάταξη των υποψηφίων πτυχιούχων θα γίνει στο Α’ εξάμηνο φοίτησης.**

**ΚΑΤΗΓΟΡΙΕΣ ΠΤΥΧΙΟΥΧΩΝ- ΠΟΣΟΣΤΟ**

Το ποσοστό των κατατάξεων των πτυχιούχων Πανεπιστημίου, Τ.Ε.Ι. ή ισότιμων προς αυτά, Α.Σ.ΠΑΙ.Τ.Ε, της Ελλάδας ή του εξωτερικού (αναγνωρισμένα από το Δ.Ο.Α.Τ.Α.Π.) καθώς και των κατόχων πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουργείων, ορίζεται σε ποσοστό 12% επί του αριθμού των εισακτέων κάθε ακαδημαϊκού έτους (22 άτομα).

**Α. ΕΞΕΤΑΖΟΜΕΝΑ ΜΑΘΗΜΑΤΑ**

**1. Μεθοδολογία Έρευνας Ι:**

* Βασικές αρχές και χαρακτηριστικά της επιστημονικής έρευνας.
* Φάσεις της ερευνητικής διαδικασίας.
* Ζητήματα δεοντολογίας.
* Είδη επιστημονικής έρευνας.
* Ποιοτικές-Ποσοτικές προσεγγίσεις.
* Κριτήρια επιλογής του δείγματος της έρευνας.
* Η έννοια της μεταβλητής-Είδη Μεταβλητών.
* Ερευνητική Υπόθεση.
* Αρχές κατασκευής ερευνητικών εργαλείων. Δείκτες αξιοπιστίας και εγκυρότητας των μετρήσεων.
* Παρατήρηση, Συνέντευξη, Ερωτηματολόγιο.
* Πειραματική έρευνα. Τύποι πειραματικών σχεδίων.
* Μελέτες σύγκρισης (συγχρονικές- διαχρονικές, διαπολιτισμικές).

**2. Κοινωνική Ψυχολογία I**

**Ι Εισαγωγή στην Κοινωνική Ψυχολογία**

* Αντικείμενο της Κοινωνικής Ψυχολογίας. Σχέση με άλλες επιστήμες και άλλους κλάδους της Ψυχολογίας
* Ιστορία και επιστημολογικό υπόβαθρο της Κοινωνικής Ψυχολογίας
* Επίπεδα ανάλυσης (ερμηνείας) της κοινωνιοψυχολογικής πραγματικότητας
* Μεθοδολογικά ζητήματα της Κοινωνικής Ψυχολογίας

**ΙΙ Ενδοομαδικά φαινόμενα**

* Κοινωνική επιρροή: Συμμόρφωση, Υπακοή στην εξουσία, Μειονοτική επιρροή
* Ομάδες: Ορισμοί, Δομή, Επίδραση της ομάδας στην ατομική απόδοση.
* Λήψη αποφάσεων: Ηγεσία, Λήψη αποφάσεων σε ομάδες

**ΙΙΙ Διομαδικά φαινόμενα**

* Διομαδικές σχέσεις: Στερεότυπα, Προκατάληψη, Διακρίσεις
* Θεωρίες για τη διομαδική συμπεριφορά: Σχετική αποστέρηση, Ρεαλιστική σύγκρουση, Θεωρία της κοινωνικής ταυτότητας, Θεωρία της αυτοκατηγοριοποίησης
* Συλλογική συμπεριφορά και η ψυχολογία του πλήθους (μαζών):Πρώιμες και νεότερες θεωρίες

**3. Αναπτυξιακή Ψυχολογία Ι**

* Βασικά ζητήματα στη μελέτη της ανθρώπινης ανάπτυξης. Μέθοδοι έρευνας. Η δεοντολογία στην έρευνα.
* Στάδια ανάπτυξης σύμφωνα με Piaget, Freud, Erikson, Vygotsky.
* Θεωρίες της ανθρώπινης ανάπτυξης.
* Γενετικές επιδράσεις στην ανθρώπινη συμπεριφορά.
* Προγενετική ανάπτυξη και γέννηση.
* Τα νεογνά. Η βρεφική ηλικία: σωματική & κινητική, γνωστική, γλωσσική, συναισθηματική & κοινωνική ανάπτυξη.
* Πρώτη παιδική ηλικία: σωματική & κινητική, γνωστική, γλωσσική ανάπτυξη. Προκοινωνική συμπεριφορά & επιθετικότητα. Συνομήλικοι και παιχνίδι, συναισθηματική ρύθμιση, κατανόηση του εαυτού & των άλλων.

**Επισήμανση: Για τις παραπάνω θεματικές ενότητες δεν προτείνεται συγκεκριμένη βιβλιογραφία. Οι υποψήφιοι μπορούν να μελετήσουν τις επιμέρους ενότητες των τριών μαθημάτων από αντίστοιχα επιστημονικά- πανεπιστημιακά συγγράμματα τα οποία διατίθενται και προς δανεισμό, με έκδοση κάρτας δανεισμού, από τη βιβλιοθήκη του Τμήματος Ψυχολογίας.**

**Β. ΗΜΕΡΟΜΗΝΙΕΣ ΥΠΟΒΟΛΗΣ ΑΙΤΗΣΕΩΝ**

Η αίτηση και τα δικαιολογητικά των πτυχιούχων υποβάλλονται στο Τμήμα Ψυχολογίας από την 1η έως την 15η Νοεμβρίου 2023 **ΜΟΝΟ** σε συγκεκριμένη ηλεκτρονική πλατφόρμα, η διεύθυνση της οποίας θα ανακοινωθεί περί τα τέλη Οκτωβρίου 2023, στην ιστοσελίδα του Τμήματος <http://www.psy.auth.gr>

**Γ. ΧΡΟΝΟΣ ΔΙΕΝΕΡΓΕΙΑΣ ΕΞΕΤΑΣΕΩΝ**

Οι κατατακτήριες εξετάσεις θα διενεργηθούν το χρονικό διάστημα 1-20 Δεκεμβρίου 2023. Το πρόγραμμα εξετάσεων θα ανακοινωθεί στην ιστοσελίδα του Τμήματος τουλάχιστον δέκα (10) ημέρες πριν την ημερομηνία εξέτασης του πρώτου μαθήματος.

**Δ. ΔΙΚΑΙΟΛΟΓΗΤΙΚΑ**

* Αίτηση του/της υποψήφιου/ας *(θα αναρτηθεί στην ιστοσελίδα του Τμήματος)*
* Απλό αντίγραφο πτυχίου ή πιστοποιητικό περάτωσης σπουδών

*Προκειμένου για πτυχιούχους εξωτερικού συνυποβάλλεται* ***εφόσον έχει ήδη εκδοθεί*** *βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.)*

*Σε διαφορετική περίπτωση ισχύει η παρ. 4 του άρθρου 304 του ν. 4957/2022 (Α’ 141) όπως τροποποιήθηκε με την παρ. 2 του άρθρου 36 του ν.5029/2023 (55 Α΄) που ακολουθεί*

*«4. Τα Ανώτατα Εκπαιδευτικά Ιδρύματα (Α.Ε.Ι.) της ημεδαπής και τα δημόσια ερευνητικά κέντρα που εποπτεύονται από τη Γενική Γραμματεία Έρευνας και Καινοτομίας, δεσμεύονται* [*από τα Μητρώα του παρόντος*](https://www.doatap.gr/anagnorish/mitroa/)*, προκειμένου τα αρμόδια ανά περίπτωση όργανά τους να διαπιστώσουν αν ένα ίδρυμα της αλλοδαπής ή ένας τύπος τίτλου ιδρύματος της αλλοδαπής είναι αναγνωρισμένα για […] ζ) τη συμμετοχή σε κατατακτήριες εξετάσεις για την εισαγωγή σε προγράμματα πρώτου κύκλου σπουδών.*

*Το αρμόδιο όργανο του πανεπιστημίου ή ερευνητικού κέντρου, εφόσον ο τίτλος σπουδών συμπεριλαμβάνεται στον κατάλογο του άρθρου 307, επιπροσθέτως των λοιπών δικαιολογητικών που καθορίζει, οφείλει να ζητήσει Βεβαίωση Τόπου Σπουδών, η οποία εκδίδεται και αποστέλλεται από τον φορέα πραγματοποίησης τον σπουδών ή τον φορέα εκπόνησης του ερευνητικού έργου. Αν ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι..»*

Από τη Γραμματεία του Τμήματος Ψυχολογίας